***Sárpilis Község Önkormányzata Képviselő-testületének***

***16/2013. ( XI.04.)***

***önkormányzati rendelete***

***a 2013. évi költségvetésről***

Sárpilis Községi Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. tv. 143.§ (4) bekezdés b) pontjában kapott felhatalmazás alapján, Magyarország Alaptörvénye 32. cikk (1) bekezdés f) pontjában meghatározott feladatkörében eljárva, az államháztartásról szóló 2011. évi CXCV. tv. 23 §. (1) bekezdésében foglalt felhatalmazás alapján, a Magyarország helyi önkormányzatairól szóló 2011. évi CLXXXIX. tv. 120.§ (1) bekezdés a) pontjában biztosított véleményezési jogkörében eljáró Ügyrendi Bizottság véleményének kikérésével az alábbi rendeletet alkotja:

**1. A rendelet hatálya**

**1. §**

**A rendelet hatálya a képviselő-testületre, annak bizottságaira, a Bátai Közös Önkormányzati Hivatal Sárpilisi kirendeltségére terjed ki.**

**2. Az Önkormányzat bevételeinek és kiadásainak főösszege, a hiány mértéke**

**2. §**

(1) Sárpilis község Önkormányzatának

a) bevételi főösszegét: **104.214.000,-**

b) kiadási főösszegét **104.214.000,-**

c) hiányát

állapítja meg.

(2) A 3.§ (1) bekezdésben meghatározott bevételi és 4.§ (1) bekezdésében meghatározott kiadási főösszegeinek, valamint a saját bevétellel nem fedezett kiadásokhoz nyújtott intézményfinanszírozási támogatási előirányzatok szerinti előirányzati csoportok, és kiemelt előirányzatok bontásban az 1. számú melléklet tartalmazza.

(3) Az önkormányzat mérlegét a képviselő-testület a 2. számú mellékletében foglaltak szerint hagyja jóvá.

**3. Sárpilis Község Önkormányzata összevont bevételei és kiadásai**

**3. §**

(1) Sárpilis község Önkormányzatának összevont bevételi előirányzatai

összesen: **104.214.000,-**

melyből:

a) Kapott támogatás **50.328 000,-**

b) Működési és felhalmozási célú támogatás értékű bevételek **13.434.000,-**

c) Közhatalmi bevétel **15.000,-**

d) Önkormányzat sajátos működési bevételei **27.800.000,-**

da) Illetékek **-**

db) Helyi adók **26.100.000,-**

dc) Átengedett központi adók **1.000.000,-**

dd) Bírságok, pótlékok, egyéb sajátos bevételek **300**.**000**

de)Talajterhelési díj **4.00.000,-**

de) Egyéb intézményi működési bevétel

e) Intézményi működési bevételek **1.671.000-**

f) Felhalmozási bevételek **60.000-**

g) Működési és felhalmozási célú átvett pénzeszközök **5.100.000,-**

h) Előző évi működési és felhalmozási célú maradvány átvétele **-**

i) Kölcsön **-**

j) Előző évi pénzmaradvány igénybevétele **5.806.000,-**

k) Önkormányzatok sajátos bevételei **-**

l Egyéb bevételek **-**

m) finanszírozási bevételek **-**

(2) Az önkormányzat bevételeit kiemelt előirányzat szerinti bontásban a rendelet 3. számú melléklete tartalmazza.

(3) Az önkormányzat összesített bevételeiből

a) Kötelező feladatok bevételei **82.470.000,-**

b) Önként vállalt feladatok bevételei **3.100.000,-**

c) Állami (államigazgatási) feladatok bevételei **18.644.000-**

(4) Az önkormányzat összesített bevételeiből

a) működési bevételek: **100.354.000,-**

b) felhalmozási bevételek: **3.860.000,-**

**4. §**

(1)Sárpilis Község Önkormányzatának összevont kiadási előirányzatai

összesen: **104.214.000,-**

a) Működési költségvetés **77.664.000,-**

aa) Személyi juttatás **13.932.000,-**

ab) Munkáltatót terhelő járulék, szoc. hozzájárulási adó **2.910.000,-**

ac) Dologi és egyéb folyó kiadás **16.617.000,-**

ad) Ellátottak pénzbeli juttatásai **27.346.000-**

ae) Egyéb működési kiadások **16.859.000,-**

b) Felhalmozási költségvetés **9.701.000,-**

ba).Intézményi beruházások **9.701.000,-**

bb) Intézményi felújítási kiadások **,-**

c). Kölcsönök **-**

d) Törzstőke emelés **,-**

e) Tartalék **15.016.000,-**

f) Finanszírozási kiadások **1.833.000,-**

(2) Az önkormányzat kiadásait előirányzati csoport és kiemelt előirányzat szerinti bontásban a rendelet 4. számú melléklete tartalmazza.

(3) Az önkormányzat összesített kiadásaiból:

a) Kötelező feladatok kiadásai **79.887.000,-**

b) Önként vállalt feladatok kiadásai **1.489.000,-**

c) Állami (államigazgatási) feladatok kiadásai **22.838.000-**

(4) Az önkormányzat összesített kiadásaiból

a) működési kiadások **77.664.000,-**

b) felhalmozási kiadások **9.701.000,-**

c) működési tartalék **15.016.000,-**

d)finanszírozási kiadások **1.833.000,-**

**5. §**

(1) A képviselő-testület az Önkormányzat engedélyezett létszám keretét a 11. számú melléklet szerint határozza meg.

(2) Az Önkormányzat Eu.-s források igénybevételét nem tervezi a 2013. évi költségvetésében.

**6. §**

() Az önkormányzat a kötelező feladatok, önként vállalt feladatok és állami (államigazgatási) feladatok bevételeinek és kiadásainak megoszlását a 16. számú melléklet tartalmazza.

 (4) A képviselő-testület a közfoglalkoztatási létszámkeretét a 10. számú melléklet szerint határozza meg.

**7. Az Önkormányzat beruházási - fejlesztési célú kiadásai**

**7.§**

(1) Sárpilis község Önkormányzatának összevont beruházási - fejlesztési kiadási előirányzata

 **9.701.000,-**

melyből:

- beruházási kiadás **9.701.000,-**

- felújítási kiadás **,-**

(5) A beruházási - felújítási kiadások célonkénti részletezését a rendelet 5. számú melléklete tartalmazza

**8. Költségvetési hiány finanszírozása**

**8.§**

Az Önkormányzat 2013. évi költségvetésében hiányt nem tervez.

**9. Tartalék**

**9.§**

(1) A képviselő-testület a zavartalan pénzügyi működés érdekében általános és céltartalékot képez, melynek összege: **15.016.000,-**

melyből:

- általános tartalék **13.140.500,-**

- céltartalék **1.875.500,-**

Céltartalékból kezességvállalási tartalék **235.500,-**

(2) A céltartalék és a kezességvállalási tartalék felhasználásának jogát a képviselő-testület magának tartja fenn.

(3) A céltartalék és a kezességvállalási tartalék a 15. számú mellékletben meghatározott célok kiadásainak kiegészítésére fordíthatóak.

 **10. Stabilitási törvény 3.§ szerinti kötelezettségek**

**10. §**

Az önkormányzat 2013. évre hiányt nem tervez.

 **11. Költségvetési mérlegek és kimutatások**

**11. §**

(1) A képviselő-testület több éves kihatással járó kötelezettségek előirányzatait éves bontásban a 7. számú melléklet szerint fogadja el azzal, hogy a későbbi évek előirányzatait véglegesen az adott évi költségvetés elfogadásakor állapítja meg.

 (2) Az önkormányzat által nyújtott hitelek és kölcsönök állományát lejárat és eszközök szerint a 8. számú melléklet tartalmazza.

(3) Az önkormányzat által adott közvetett támogatásokat a 9. számú melléklet tartalmazza.

**12 .§**

A képviselő-testület az előirányzat felhasználási ütemtervet havi bontásban a 12. számú melléklet szerint hagyja jóvá.

**13 .§**

A képviselő-testület a likviditási tervet havi bontásban a 13. számú melléklet szerint hagyja jóvá.

**14 .§**

A képviselő-testület a stabilitási törvénynek megfelelően az önkormányzat adóságot keletkeztető éves kötelezettség-vállalásának (hitelképességének) felső határát a 14. számú melléklet tartalmazza.

**12. A költségvetés végrehajtásának szabályai**

**15 .§**

Az önkormányzat gazdálkodásának biztonságáért a képviselő-testület, a gazdálkodás szabályszerűségéért a polgármester felelős.

**16 .§**

Amennyiben az intézmény 30 napot elérő, vagy meghaladó elismert tartozásállománya további 30 napig fennáll, azt az önálló gazdálkodási szerv vezetője haladéktalanul köteles jelezni az önkormányzat polgármesterének.

 **17.§**

Az önállóan működő és gazdálkodói szerv vezetője e rendelet 6. számú mellékletében foglalt adatlapon köteles a tartozásállományról adatot szolgáltatni. A költségvetési szerv által elismert tartozásállomány tekintetében havonta a tárgyhó utolsó napi állapotnak megfelelően a tárgyhónapot követő hó 5-éig az önkormányzat polgármestere részére köteles adatszolgáltatást teljesíteni.

 **18.§**

(1) E rendeletben meghatározott kiemelt előirányzatok közötti átcsoportosítás, illetve az előirányzatok módosításának jogát a képviselő-testület magának tartja fenn.

(2) Az Önkormányzat költségvetési intézményei az e rendeletben meghatározott kiemelt előirányzataikat és létszámkeretüket nem léphetik túl.

(3) A kiemelt előirányzatokon belül az előirányzatoktól az államháztartás működési rendjéről szóló 368/2011. (XII.31.) kormányrendeletben foglaltak szerint térhet el az intézmény.

(4) Amennyiben normatív állami támogatási visszautalási kötelezettség keletkezik, a visszautalást a keletkezés helye szerinti költségvetési intézmény éves költségvetés terhére kell végrehajtani.

**19.§**

(1) Az év közben engedélyezett központi támogatások felhasználásáról, valamint az önkormányzat költségvetési szervei által javasolt előirányzat módosítások miatt a költségvetési rendelet módosításáról a képviselő testület a jegyző által történő előkészítése után a polgármester előterjesztése alapján, - kivéve az I. negyedévet -negyedévente dönt.

(2) Az önkormányzat költségvetési intézményvezetői a költségvetés végrehajtásával kapcsolatos döntéseikért fegyelmi felelőséggel tartoznak.

 (3) A képviselő-testület megbízza a Polgármestert, hogy a MÁK-hoz leadásra kerülő évközi és éves beszámolóban a leigényelt és folyósított központosított állami támogatások összegét a MÁK-kal egyeztesse, és a leadásra kerülő beszámolóban e technikai módosításokat módosított előirányzatként szerepeltesse.

**20.§**

(1) Az önállóan működő és gazdálkodó, valamint az önállóan működő költségvetési szervek rendeletben meghatározott bevételi és kiadási előirányzatai felett az intézmények vezetői előirányzat felhasználási jogkörrel rendelkeznek.

(2) Az első bekezdésben meghatározott költségvetési szervek a többletbevételük terhére is csak a forrásképződés mértékének, illetve ütemének figyelembe vételével és az intézmény biztonságos működésének szem előtt tartásával vállalhatnak kötelezettséget.

(3) Az önkormányzat felügyelete alá tartozó költségvetési szerv a többletbevételük terhére, a felhalmozási jellegű kiadási előirányzataikat saját hatáskörükben nem emelhetik fel.

(4) Az önállóan működő és gazdálkodó, és az önállóan működő költségvetési szerv vezetője a saját hatáskörben végrehajtott előirányzat változtatásról 15 napon belül köteles a polgármestert tájékoztatni.

(5) A munkabérek a tárgyhót követő hó negyedikéig esedékesek. A juttatások kifizetése bankszámlára való közvetlen átutalással, bankszámla hiányában postai utalással történik.

**21.§**

(1) Az önállóan működő és gazdálkodó, és az önállóan működő költségvetési szerv köteles saját hatáskörükben kialakított számviteli rendjüket – a jegyző által meghatározott módon – számviteli politikájukban és számlarendjükben rögzíteni.

(2) Valamennyi önállóan működő és gazdálkodó, és az önállóan működő költségvetési szerv köteles a gazdálkodás vitelét meghatározó szabályzatot a mindenkor érvényes központi szabályozás figyelembevételével elkészíteni illetve a szükséges módosításokat végrehajtani.

**22 .§**

(1) Az önállóan működő és gazdálkodó, és az önállóan működő költségvetési szerv pénzellátásáról a Sárpilis Község Önkormányzata köteles gondoskodni, úgy hogy a költségvetési szerv számlájára csak a teljesítéshez szükséges pénzeszközt utalja át, a költségvetési rendelet finanszírozási ütemtervének megfelelően.

(2). Az önállóan működő és gazdálkodó, és az önállóan működő költségvetési szerv az évközi előirányzat módosításáról köteles naprakész nyilvántartást vezetni.

**13. A költségvetés végrehajtásának ellenőrzése**

**23 .§**

A költségvetés végrehajtását az önállóan működő és gazdálkodó, és az önállóan működő költségvetési szervek tekintetében a belső ellenőrzési társulás ellenőrzi. Az ellenőrzés tapasztalatairól a polgármester a zárszámadási rendelettervezet előterjesztésekor köteles a képviselő testületet tájékoztatni.

**14. Finanszírozási célú pénzügyi műveletekkel kapcsolatos hatáskörök**

**24 .§**

A képviselő-testület felhatalmazza a település polgármesterét, hogy az átmenetileg szabaddá váló pénzeszközöket tartós betétként lekösse. A lekötésről a képviselőket a soron következő testületi ülésen tájékoztatni kell.

**15. Vegyes és záró rendelkezések**

**25 . §**

(1) A rendelet a kihirdetés napján lép hatályba, de rendelkezéseit a 2013. évi gazdálkodás során alkalmazni kell.

(2) Hatályát veszti a 2013. évi költségvetésről szóló 15/2013.(IX.14.) önkormányzati rendelet.

**26 . §**

A képviselő-testület a polgármesternek e rendelet elfogadásáig az átmeneti időszakban tett intézkedéseiről (bevételek beszedése, az előző évi kiadási előirányzatokon belül a kiadások arányos teljesítése) szóló beszámolóját elfogadja. Az átmeneti időszakban beszedett bevételek és teljesített kiadások e rendeletbe beépítésre kerültek.

Sárpilis, 2013. október 31.

 Figler János Dr. Szabó Gréta

 Polgármester Jegyző

Záradék:

A rendelet a helyben szokásos módon kihirdetésre került 2013. XI.4. napján.

 Dr. Szabó Gréta

 Jegyző